هندې کشمیر کې گرځبندیز پرځائې کړی شوې
پولیس وائې سیمه کې اړی گړی بیلتون خوښي مشر میر واعظ عمر فاروق راپارولی دی. خو هغه دغه الزام ردوي.
د هند د ولکې د لاندې کشمیر کې چاوراکو د هند خلاف د تشدد نه ډکو مظاهرو ورستو کرفیو یا گرځبندیز پرځائې کړی دی. په کشمیر د هند د ولکې خلاف مظاهرو کې ودانیو ته اورونه لگول شوې دي. د اتوار په ورځ د هندې کشمیر مرکز‏ي ښار سرې نگر کې امنتي ځواکونو گشتونه کول او د عامې گڼې گؤڼې ځایونو خوا او شا يي ازغن تارونه لگولې ؤ چې دا رنگ د خلکو تگ را تگ مخه اونیولی شي. کرفیو د هندې کشمیر په نورو برخو کې هم پرځائې وه. پولیس وائې سیمه کې اړی گړی بیلتون خوښي مشر میر واعظ عمر فاروق راپارولی دی. خو هغه دغه الزام ردوي. د خالي په ورځ د اختر د منونځ ورسته په زرگونو خلکو سرې نگر کې احتجاجونه ووکړل. کشمیر کې د تیرو دریو میاشتو راهسې د هند خلاف د احتجاجونو لړۍ روانه ده. په اړې گړې کې لږ تر لږه ٦٩ مظاهره چیان وژل شوې دي. زیاتره وژنې هاغه مهال منځ ته راغلې کله چې پولیسو په گټې ورونکو مظاهره چیانو ډزې کړې.